**Ministru kabineta noteikumu projekta “Grozījumi Ministru kabineta 2014. gada 21. janvāra noteikumos Nr. 50 “Elektroenerģijas tirdzniecības un lietošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva, pamatojoties uz Saeimas 2020. gada 30. janvārī pieņemtā likuma “Grozījumi Elektroenerģijas tirgus likumā” 14. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Neto sistēmas piemērošana**Pašlaik spēkā esošais Ministru kabineta 2014. gada 21. janvāra noteikumu Nr. 50 “Elektroenerģijas tirdzniecības un lietošanas noteikumi” (turpmāk – MK noteikumi Nr. 50) regulējums paredz, ka elektroenerģijas neto norēķinu sistēma (turpmāk – neto sistēma) ir piesaistīta konkrētam mājsaimniecības lietotājam, kā arī tiek slēgta vienošanās starp mājsaimniecības lietotāju un sadales sistēmas operatoru par tiesībām izmantot elektroenerģijas neto sistēmu starp mājsaimniecības lietotāju un sadales sistēmas operatoru par tiesībām izmantot elektroenerģijas neto norēķinu sistēmu. Noteikumu projekts paredz noteikt, ka neto sistēma tiek piesaistīta konkrētam objektam neatkarīgi no konkrēta lietotāja. Tas nozīmē, ka, ja objektā mainās neto sistēmas lietotājs un joprojām izpildās kritēriji neto sistēmas piemērošanai, tajā tiek saglabāts neto sistēmas princips (noteikumu projekta 1.4., 1.5., 1.8., 1.9. apakšpunkts). Tādējādi tiks vienkāršota neto sistēmas piemērošana. Kā arī, lai mazinātu birokrātisko slogu, noteikumu projekts paredz, ka objektiem, kuros izpildās neto sistēmas piemērošanas kritēriji, neto sistēma tiek piemērota pēc noklusējuma, sākot ar nākamo dienu pēc sadales sistēmas operatora atļaujas saņemšanas (bez papildus rakstiskas vienošanās slēgšanas), rosinot dzēst prasību par rakstiskās vienošanās slēgšanu. Tādējādi atbilstoši grozījumi iekļauti noteikumu projekta 1.3. un 1.5. apakšpunktā. Attiecīgi precizēts MK noteikumu Nr. 50 1.6. apakšpunktā noteiktais pilnvarojums (noteikumu projekta 1.1. apakšpunkts). Tāpat tiek noteikts, ka gadījumā, ja lietotājs vienojas ar elektroenerģijas tirgotāju par saražotās elektroenerģijas tirdzniecību, neto sistēmas piemērošana tiek pārtraukta pēc elektroenerģijas tirgotāja sniegtas informācijas par noslēgto vienošanos (noteikumu projekta 1.6. apakšpunkts). Ņemot vērā, ka, pārtraucot neto norēķinu sistēmas piemērošanu, zūd pamats veikt patērētā un saražotā elektroenerģijas apjoma aprēķinu (netēšanu) nākamo norēķinu periodu ietvaros, lietotāja uzkrāto saražotās elektroenerģijas apjomu vairs nav iespējams ņemt vērā tajā brīdī, kad stājas spēkā komerciālās vienošanās nosacījumi par saražotās elektroenerģijas pārdošanu – elektroenerģijas tirgotājam tiek nodoti aktuālie dati par sistēmas operatora elektrotīklā nodotās un no elektrotīkla saņemtās elektroenerģijas apjomiem attiecīgajā objektā. Lai nerastos konfliktsituācijas un sistēmas lietotāji jau savlaicīgi būtu informēti, ka pēc komerciālās vienošanās noslēgšanas ar elektroenerģijas tirgotāju par saražotās elektroenerģijas tirdzniecību uzkrātais saražotās elektroenerģijas apjoms vairs nebūs izmantojams, MK noteikumi Nr. 50 papildināti ar 16.2 punktu (noteikumu projekta 1.7. apakšpunkts).Jau kopš 2016. gada maksa par sadales sistēmas pakalpojumiem tiek aprēķināta, ņemot vērā gan sistēmas lietotāja elektroenerģijas patēriņu, gan sistēmas pieslēguma tehniskos parametrus (ievadaizsardzības aparāta strāvas lielums zemsprieguma pieslēgumiem, atļautā slodze vidsprieguma pieslēgumiem), uz kā pamata tiek aprēķināta sadales sistēmas pakalpojumu fiksētā komponente. Turklāt objektā, kurā tiek ražota elektroenerģija pašpatēriņa vajadzībām, patērētais elektroenerģijas apjoms nav vienāds ar no sistēmas piegādāto elektroenerģijas apjomu. Attiecīgi precizēts MK noteikumu Nr. 50 17. un 26. punkts (noteikumu projekta 1.8. un 1.10. apakšpunkts).**Atbrīvojums no maksājumiem par obligātā iepirkuma komponentes mainīgo daļu neto sistēmas ietvaros**Neto sistēmu šobrīd piemēro tikai norēķiniem par mājsaimniecības lietotāja patērēto elektroenerģiju, bet nepiemēro norēķiniem par saņemtajiem pārvades un sadales sistēmas pakalpojumiem vai citiem normatīvajos aktos noteiktajiem maksājumiem. Noteikumu projektā ietvertie grozījumi paredz noteikt, ka mājsaimniecības, kas piedalās neto sistēmā, būtu atbrīvojamas no tiem maksājumiem, kas attiecas uz elektroenerģijas obligātā iepirkuma izmaksām (mainīgo daļu) par pašu saražotās elektroenerģijas apjomu, vienlaikus saglabājot pienākumu norēķināties par izmaksām par uzstādīto elektrisko jaudu (obligātā iepirkuma jaudas komponenti) (noteikumu projekta 1.8. apakšpunkts). Tādējādi tiks nodrošināts samērīguma princips, ka obligātā iepirkuma komponentes mainīgā daļa tiek maksāta tikai par pozitīvu neto patēriņu, tas ir, par no elektrotīkla saņemtās elektroenerģijas un elektrotīklā nodotās elektroenerģijas apjoma pozitīvu starpību.Vienlaikus noteikumu projekts paredz tehniski precizēt obligātā iepirkuma komponenšu definīciju, skaidrojot, kādas komponentes obligātais iepirkums ietver (noteikumu projekta 1.2. apakšpunkts), kā arī tehniski precizēt MK noteikumu Nr. 50 27. punktu (noteikumu projekta 1.11. apakšpunkts) un 36. punktu (noteikumu projekta 1.12. apakšpunkts), nodrošinot vienotu pieeju attiecībā uz noteikumos lietotajiem terminiem. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mājsaimniecības lietotājs, kura objektā ir tiesības norēķinos par tajā saražoto un patērēto elektroenerģiju piemērot neto sistēmu, sadales sistēmas operators, elektroenerģijas tirgotājs. |
| 2. | Tiesiskā regulējuma ietekme uz tautsaimniecību un administratīvo slogu | Neto sistēmas galvenais uzdevums ir no atjaunojamiem energoresursiem (turpmāk – AER) iegūtas elektroenerģijas pašpatēriņa veicināšana, kas sekojoši var stiprināt sabiedrības ekonomisko neatkarību, no AER iegūtas enerģijas lietderības atzīšanu vietējā mērogā un papildu devumu AER un klimata mērķu sasniegšanā. Latvijā ir vērojama zema pašpatērētāju un attiecīgi neto sistēmas dalībnieku skaita palielināšanās intensitāte, kas skaidrojams ar ierobežotajām pašpatērētāju un neto sistēmas dalībnieku priekšrocībām salīdzinājumā ar elektroenerģijas galalietotājiem, kas elektroenerģiju paši neražo. Ņemot vērā minēto, noteikumu projektā ietvertais tiesiskais regulējums veicinās elektroenerģijas pašpatēriņu un neto sistēmas dalībnieku skaita palielināšanās intensitāti. Tādējādi tiesiskajam regulējumam prognozējama pozitīva ietekme uz tautsaimniecību. Tiesiskais regulējums, paredzot, ka mājsaimniecības objektiem, kuros izpildās neto sistēmas piemērošanas kritēriji, neto sistēma tiek piemērota pēc noklusējuma, samazina administratīvo slogu neto sistēmas lietotājiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projektā ietvertās normas izriet no Saeimas 2020. gada 30. janvārī pieņemtajā likumā “Grozījumi Elektroenerģijas tirgus likumā” ietvertā regulējuma. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu:1) Paziņojums par līdzdalības iespējām Projekta izstrādes procesā 03.02.2020. tika publicēts Ekonomikas ministrijas tīmekļavietnē <https://www.em.gov.lv/lv/Ministrija/sabiedribas_lidzdaliba/diskusiju_dokumenti/>.2) Paziņojums par līdzdalības iespējām Projekta izstrādes procesā 03.02.2020. publicēts Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti>. |
| 2. | Sabiedrības līdzdalība projekta izstrādē | Sabiedrībai tika nodrošināta iespēja iepazīties ar Projektu Ekonomikas ministrijas tīmekļa vietnē un Ministru kabineta tīmekļa vietnē un izteikt par to viedokli līdz 17.02.2020. |
| 3. | Sabiedrības līdzdalības rezultāti | Par projektu viedokli sniedza Sabiedrisko pakalpojumu regulēšanas komisija un AS “Sadales tīkls”. Priekšlikumi daļēji ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, AS “Sadales tīkls” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretāra pienākumu izpildītāja,

valsts sekretāra vietniece Z.Liepiņa

Mičule, 67013030

Liga.Micule@em.gov.lv